ম্যাগনেসিয়াম নাইট্রেট
ম্যাগনেসিয়াম নাইট্রেট একটি অজৈব যৌগ যার রাসায়নিক সংকেত হলো Mg(NO3)2(H2O)x, যেখানে x = 6, 2, অথবা 0। অর্থাৎ ম্যাগনেসিয়াম নাইট্রেটের লবণ অনার্দ্র বা সোদক দুইই হতে পারে। ম্যাগনেসিয়াম নাইট্রেটের সোদক লবণে ছয় অণু বা দুই অণু জল থাকতে পারে। এই লবণগুলি সবই সাদা কঠিন পদার্থ। অনার্দ্র লবণ জলাকর্ষী, বাতাসের সংস্পর্শে দ্রুত জলীয় বাষ্প শুষে ছয় অণু কেলাসজল গঠন করে। ম্যাগনেসিয়াম নাইট্রেটের সব লবণই জল এবং ইথানল এই দুই দ্রাবকেই খুব দ্রবণীয়।